b'\n_START_ARTICLE_\nEmerikas Gailevi\xc4\x8dius\n_START_SECTION_\nBiografija\n_START_PARAGRAPH_\nS\xc5\xabnus Stasys Gailevi\xc4\x8dius. Mok\xc4\x97si Rietavo muzikos mokykloje, Var\xc5\xa1uvos muzikos instituto kontraboso, kapelmeisteri\xc5\xb3, kompozicijos klas\xc4\x97se, Maskvos konservatorijos S. Tanejevo kompozicijos klas\xc4\x97je._NEWLINE_Grie\xc5\xbe\xc4\x97 kariniame orkestre Rygoje, Zimino operos teatre Maskvoje. Nuo 1920 m. Valstyb\xc4\x97s teatro kontrabosininkas, koncertmeisteris, nuo 1922 m. prie \xc5\xa0v\xc4\x8d. Trejyb\xc4\x97s ba\xc5\xbeny\xc4\x8dios veikusios \xc5\xa0v. Cecilijos muzikos mokyklos mokytojas ir ved\xc4\x97jas, nuo 1929 m. ir Kauno karo muziejaus orkestro kapelmeisteris. 1925\xe2\x80\x931933 m. Kauno muzikos mokyklos, nuo 1933 m. Kauno konservatorijos klarneto ir kontraboso, nuo 1934 m. ir kapelmeisteri\xc5\xb3 klas\xc4\x97s ved\xc4\x97jas. Nuo 1944 m. gyveno Vokietijoje.\n_START_SECTION_\nK\xc5\xabryba\n_START_PARAGRAPH_\nSuk\xc5\xabr\xc4\x97 kantat\xc4\x85 \xe2\x80\x9eDarius ir Gir\xc4\x97nas\xe2\x80\x9c (i\xc5\xa1l. 1938 m.), intermezzo simfoniniam orkestrui \xe2\x80\x9eVestuvin\xc4\x97 eisena\xe2\x80\x9c, mar\xc5\xa1\xc5\xb3, fantazij\xc5\xb3, parafrazi\xc5\xb3 pu\xc4\x8diam\xc5\xb3j\xc5\xb3 ir simfoniniams orkestrams, chor\xc5\xb3, dain\xc5\xb3. Rinko ir harmonizavo liaudies dainas. Instrumentavo J. \xc5\xbdilevi\xc4\x8diaus simfonij\xc4\x85 (1922 m.), \xc4\x8c. Sasnausko \xe2\x80\x9eRequiem\xe2\x80\x9c (1936 m.), J. Naujalio simfonin\xc4\x99 poem\xc4\x85 \xe2\x80\x9eRuduo\xe2\x80\x9c (1930 m.) ir kitus \xc5\xa1io kompozitoriaus k\xc5\xabrinius, V. Kudirkos \xe2\x80\x9eTauti\xc5\xa1k\xc4\x85 giesm\xc4\x99\xe2\x80\x9c._NEWLINE_Mokiniai: Povilas Bekeris, Juozas Gaudrimas, Klemensas Griauzd\xc4\x97, Bronius Jonu\xc5\xa1as.'